Mellom 20 og 30 Leicester-fans sto for det som i avisen Independent blir karakterisert som «1970-talls» ondskapsfull homofobi.
Leicester bekrefter overfor BBC at et antall hjemmefans ble kastet ut fra stadion, og at Leicestershire-politiet går gjennom bevisene for å se om flere har vært involvert.
Ifølge øyenvitner begynte de homofobe slagordene mot slutten av kampen, som vertene vant 2 – 0.
Utover vitnebeskrivelsen om tidspunktet for ytringene, kommer det ikke frem hva som var årsaken eller hvem det eventuelt var rettet mot.
BBC skriver imidlertid at Brighton er en by som er kjent for å ha en stor andel homofile, transseksuelle og biseksuelle i befolkningen.